L.D.SRNA 
TREBOVEC 


Izvješće o radu u 2001.godini. 


Gospodo lovci i dragi gosti, pozdravljam Vas u ime Upravnog odbora L. D . 
»Srna» Trebovec . 


U prvom mjesecu imali smo završetak lovne sezone 2000/2001. na fazane koja 
je bila dosta siromašna. 

Tokom drugog mjeseca održani su obvezni lovovi na dlakave grabežljivce, koji 
su nam itekako potrebni zbog velikog broja lisica. 

Početkom trećeg mjeseca imali smo 4 .redovnu godišnju skupštinu .U tom 
mjesecu imali smo radnu akciju na uređenju lovačke kuće i dvorišta, te prebrojavanje divljači. 

Održane su dvije radne akcije u četvrtom mjesecu na izradi pomoćnih čeka . 
Trebalo je izraditi i tri samostojeće visoke čeke, ali to nije izvršeno u potpunosti. 

U svibnju smo sijali kukuruz za _remize. Tu je bilo i otvaranje lova na srnjake, 
ali isto nije započeto, jer mi tradicionalno tokom svibnja samo osmatramo. U tom mjesecu su 
nabavljeni odrasli fazani(koke i mužjaci)te pušteni u lovište. 

U lipnju nije bilo posebnih aktivnosti, osim odlazaka u lov na srnjake (škart). 

Početkom srpnja 2001. godine održano je gađanje glinenih golubova na 
streljani u Trebovcu na strelištu Streljačke družine Trebovec . Ujedno je održano i gađanje 
nepokretnih meta (srnjaka) iz puške sa užljebljenim cijevima. 

U kolovozu lovili smo prepelicč u strništu Čreta i Krčevina. Stigli su i prvi 
turisti u lov na prepelice .Ujedno je održano i prvenstvo Lovnog ureda Ivanić Grad u gađanju 
glinenih golubova .Naši predstavnici ove godine nisu imali precizno oko i mirnu ruku. 

Lov na divlje patke otvorili smo u rujnu, a njih je bilo u velikom broju zbog 
dosta kišovitog vremena. 

Dana 14. 10. 2001. godine otvorili smo lov na fazane, do kada je trebalo 
napuniti hranilišta i solišta. 

Na kraju godine, tj. tokom studenog i prosinca imali smo lovove na zeca i 
fazane. Prilikom svakoga lova posebni akcent stavljali smo na odstrjel lisica. 

U prošloj godini imali smo dva puta u gostima prijatelje iz L. D. 
«Medvedgrad» Šestine. Mi smo kod njih bili pozvani 2 puta ali bili smo jednom i tad je bilo 
vrlo uspješno za naša dva člana. U 2001. godini ušli smo sa 22 člana. Jedan je u prvom 
mjesecu stavio svoje članstvo u mirovanje, tako da sada imamo dvojicu na ledu. Tokom 
godine primili smo 3 nova člana tako da smo na kraju godine imali 25 članova, 2 u mirovanju, 
a dvojica su oslobođena financijskih obaveza prema L.D., a plaćaju samo ždpaniji i HLS-u. U 
2001. godinu krenuli smo sa 3 stažista, ali tokom godine 1 je odustao tako da su na ispit izašla 
dvojica i oba su položila. Moramo se malo osvrnuti na njih i reći da njihov odnos prema L.D. 
nije bio korektan jer nisu izvršili u potpunosti obaveze prema udruzi, za razliku od udruge 
koja im je pružila sve što je trebalo da mogu izaći na ispit. 

U 2001. godini Upravni odbor održao je 10 sastanaka i odaziv članova je bio 
76% , što je najmanje kad pogledamo unatrag od kad Upravni odbor radi sadašnjem sastavu 
što nam samo po sebi nešto govori. Održana su 2 zbora lovaca tokom godine. 

Kao i svake godine imali smo nesloge i podmetanja i ove protekle godine u 
našoj Udruzi. Naša Udruga je mala i svi se dobro poznamo tako da to nikome ne koristi, a 


narušava se ugled sviju nas bez obzira na koga su podmetanja usmjerena, jer svi smo mi 
članovi te Udruge. Međutim to se ponavlja svake godine i mi kao da bez toga ne možemo. 

Ovaj Upravni odbor podnosi ovo izvješće posljednji put u ovom sastavu i zato 
Vam zahvaljuje svima na suradnji i pomoći, a i onima koji nisu radili za dobrobit ove Udruge. 
Udruga je prošla kroz sve probleme, nesuglasice i podmetanja i evo u V. mjesecu obilježiti 
ćemo petu godišnjicu postojanja i rada. 

U ime starog Upravnog odbora , želimo novom Upravnom odboru da ima manje 
problema unutar Udruge kako bi se što više mogao baviti onime zbog čega i postoji ova 
Udruga, a to je uzgoj i zaštita divljači te na kraju i lovstvo. 


Hvala na pažnji i dobra kob! 


Upravni odbor 

Dnevi red 
V. redovne godišnje skupštine 


1.otvaranje skupštine 
2.izbor radnih tijela:radno predsjednišvo;predsjednik i 2 
člana i 2 ovjeritelja zapisnika 
3.čitanje izvješća:upravnog odbora;blagajnika;lovnika i nadzornog 
odbora 
4 rasprava po izvješćima i usvajanje istih 
5.davanje razrješnice:upravnom odboru 
nadzornom odboru 
stegovnom sudu 

6.izbor verifikacione komisije 
7.izbor:predsjednika , 

dopredsjednika 

tajnika ć 

blagajnika : 

nadzornog odbora 

stegovnog suda 

8.izbor potpisnika financijskog poslovanja 
9.plan rada za 2002.godinu-čitanje i usvajanje 
10.financijski plan za 2002.godinu-čitanje i usvajanje 
11.donošenje odluke o visini upisnine novih članova u udrugu 
12.donošenje odluke o visini članarine za 2002. godinu 
13.slobodna riječ 

Plan rada za 2002. godinu 


-čuvanje lovišta 

-košenje dvorišta i održavanje lovačke kuće 

-sijanje kukuruze u lovištu 

-organiziranje lovova na dlakave grabežljivce 
-organiziranje lovova na pernate grabežljivce 
-punjenje hranilišta hranom i solišta solju 

-izrada hranilišta i solišta 

-izrada brvi 

-izrada samostojećih i pomoćnih čeka 

-popravak postojećih čeka i hranilišta 

organiziranje lovnog turizma 

-borba protiv ispaše ovaca u lovištu 

obilježavanje V. Godina rada i postojanja L.D. SRNA 
-održati gađanje pokretnih i nepokretnih meta 

-kupnja fazana i puštanje u lovište 

-obuka stažista i priprema za polaganje lovačkih ispita 

L.D.SRNA 


TREBOVEC 
Financijski plan 
za 2002. godinu 

PRIHODI: 

-donos iz 2001. godine 20.015,00 

-članarina 25.400,00 

-upisnina novih članova 23.800,00 

-lovni turizam 4.000,00 

-povrat županije za nabavu divljači 1.200,00 
74.515,00 

RASHODI: g 

-lovozakupnina 17.000,00 

-članarina H.L.S. i 5.400,00 

-upisnina novih članova H.L.S. 1.300,00 

županijska članarina. . 2.360,00 

-kupovina fazana e 2.500,00 

troškovi sjetve : 4.500,00 

-struja 1.300,00 

-uređenje kuće i inventara : 4.000,00 

-troškovi skupštine i lovačkih fešti 2.500,00 

-provizija Z.A.P.-u 200,00 

41.060,00 


Prijenos u 2003. godinu 33.465,00 kn 

